b'\n_START_ARTICLE_\nPseudoaneurizma\n_START_PARAGRAPH_\nPseudoaneurizma, kitaip netikroji aneurizma - tai hematoma, atsiradusi d\xc4\x97l arterijos sienel\xc4\x97s defekto, kai i\xc5\xa1siliej\xc4\x99s kraujas turi ry\xc5\xa1\xc4\xaf su kraujagysle. \xc5\xa0i hematoma formuojasi u\xc5\xbe kraujagysl\xc4\x97s sienel\xc4\x97s, tod\xc4\x97l pseudoaneurizmos sienel\xc4\x99 sudaro aplink esantys audiniai, da\xc5\xbeniausiai tai yra naujai susiformav\xc4\x99s granuliacinis audinys. Aneurizma - yra kraujagysl\xc4\x97s i\xc5\xa1sipl\xc4\x97timas, kur\xc4\xaf sudaro visi kraujagysl\xc4\x97s sienel\xc4\x97s sluoksniai, tuo ji skiriasi nuo pseudoaneurizmos. Taip pat reikia pabr\xc4\x97\xc5\xbeti skirtum\xc4\x85 nuo arterijos disekacijos - tai yra prasiskyr\xc4\x99 kraujagysl\xc4\x97s sienel\xc4\x97s sluoksniai ir tarp j\xc5\xb3 tekantis kraujas. Arterijos disekacija gali sukelti v\xc4\x97lesni\xc4\x85sias aneurizmas._NEWLINE_Da\xc5\xbeniausia pseudoaneurizm\xc5\xb3 prie\xc5\xbeastis - jatrogenin\xc4\x97s traumos, atliekant \xc4\xafvairiais medicinines intervencijas, da\xc5\xbeniausiai arteriografijas su kontrastu, taip pat \xc4\xafvedant stentus \xc4\xaf kraujagysles. Viena i\xc5\xa1 retesni\xc5\xb3 pseudonaeurizmos prie\xc5\xbeas\xc4\x8di\xc5\xb3 - \xc5\xabminis pankreatitas, kuomet kasos fermentai patenka \xc4\xaf \xc5\xa1alia kraujagysli\xc5\xb3 esan\xc4\x8di\xc4\x85 terp\xc4\x99 ir tuo pa\xc4\x8diu pa\xc5\xbeeid\xc5\xbeia kraujagysl\xc4\x97s sienel\xc4\x99._NEWLINE_Prie\xc5\xa1ingai nei pseudoaneurizm\xc5\xb3, aneurizm\xc5\xb3 prie\xc5\xbeastys - \xc4\xafgimtos kraujagysli\xc5\xb3 anomalijos, ir ateroskleroz\xc4\x97._NEWLINE_Da\xc5\xbeniausios pseudoaneurizmos yra \xc5\xa1launin\xc4\x97s arterijos, jos sudaro 8 procentus vis\xc5\xb3 kraujagyslini\xc5\xb3 komplikacij\xc5\xb3. Ma\xc5\xbeos pseudoaneurizmos linkusios pa\xc4\x8dios sunykti, o didesn\xc4\x97ms pa\xc5\xa1alinti reikia kitos medicinin\xc4\x97s intervencijos.\n_START_SECTION_\nGydymas\n_START_PARAGRAPH_\nAuksinis standartas gydant pseudoaneurizmas yra kraujagysli\xc5\xb3 chirurgija. Pseudoaneurizma apsiuvama, ar kitais b\xc5\xabdais ma\xc5\xbeinama i\xc5\xa1 i\xc5\xa1or\xc4\x97s, taip pat galima pa\xc5\xa1alinti ir endovaskuliniu b\xc5\xabdu._NEWLINE_Ma\xc5\xbeiau invazyvus metodas - dvigubas skenavimas ultragarsu, jo pagalba galima atlikti kompresij\xc4\x85 ir perkutani\xc5\xa1kai suleisti trombino injekcij\xc4\x85, tikintis kad pseudoaneurizmos turinys sukre\xc5\xa1\xc4\x97s ir u\xc5\xbesidarys jungtis su kraujagysl\xc4\x97s spind\xc5\xbeiu.'